CELEX: 32018R0076
Language: bg
Date: 2017-10-23 00:00:00
Title: Регламент (ЕС) 2018/76 на Съвета от 23 октомври 2017 година за разпределяне на възможностите за риболов съгласно Протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейския съюз и Република Мавриций

19.1.2018   
            
            
               BG
            
            
               Официален вестник на Европейския съюз
            
            
               L 14/1
            
         РЕГЛАМЕНТ (ЕС) 2018/76 НА СЪВЕТА
   от 23 октомври 2017 година
   за разпределяне на възможностите за риболов съгласно Протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейския съюз и Република Мавриций
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43, параграф 3 от него,
   като взе предвид предложението на Европейската комисия,
   като има предвид, че:
   
               (1)
            
            
               На 28 януари 2014 г. Съветът прие Решение 2014/146/ЕС (1) за сключване на Споразумение за партньорство в областта на рибарството между Европейския съюз и Република Мавриций (наричано по-нататък „споразумението“).
            
         
               (2)
            
            
               В първия протокол (2) към споразумението бяха определени за срок от три години възможностите за риболов, предоставени на корабите на Съюза в риболовната зона, намираща се под суверенитета или в юрисдикцията на Република Мавриций (наричана по-нататък „Мавриций“), както и финансово участие на Съюза. Срокът на прилагане на посочения протокол изтече на 27 януари 2017 г.
            
         
               (3)
            
            
               В съответствие с Решение (ЕС) 2017/1960 на Съвета (3) на 8 декември 2017 г. бе подписан нов протокол за определяне на възможностите за риболов и на финансовото участие, предвидени в Споразумението за партньорство в областта на рибарството между Европейския съюз и Република Мавриций (наричан по-нататък „протоколът“).
            
         
               (4)
            
            
               Следва да се определи методът за разпределяне на възможностите за риболов между държавите членки за целия срок на прилагане на протокола.
            
         
               (5)
            
            
               Съгласно член 10, параграф 1 от Регламент (ЕО) № 1006/2008 на Съвета (4) Комисията е длъжна да уведоми засегнатите държави членки, ако се установи, че с броя на разрешенията за риболов не са използвани напълно възможностите за риболов, предоставени на Съюза по протокола, и да поиска от тях да потвърдят, че не използват тези възможности за риболов. Липсата на отговор в рамките на определен срок се счита за потвърждение, че корабите на съответната държава членка не използват напълно възможностите си за риболов през съответния период. Следва да се определи този срок.
            
         
               (6)
            
            
               Протоколът се прилага временно от датата на подписването му, за да се осигури бързо започване на риболовните дейности на корабите на Съюза. Ето защо настоящият регламент следва да се прилага от същата дата,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Възможностите за риболов, установени съгласно протокола, се разпределят между държавите членки, както следва:
   
               а)
            
            
               кораби с мрежи гъргър за улов на риба тон:
               
                           Испания:
                        
                        
                           22 кораба
                        
                     
                           Франция:
                        
                        
                           16 кораба
                        
                     
                           Италия:
                        
                        
                           2 кораба
                        
                     
         
               б)
            
            
               кораби с парагади за улов на повърхността:
               
                           Испания:
                        
                        
                           12 кораба
                        
                     
                           Франция:
                        
                        
                           29 кораба
                        
                     
                           Португалия:
                        
                        
                           4 кораба
                        
                     
         2.   Регламент (ЕО) № 1006/2008 се прилага, без да се засягат споразумението и протокола.
   3.   Ако заявленията за разрешения за риболов от посочените в параграф 1 държави членки не изчерпват всички възможности за риболов, предвидени с протокола, Комисията разглежда заявления за разрешения за риболов от всяка друга държава членка в съответствие с член 10 от Регламент (ЕО) № 1006/2008.
   4.   Посоченият в член 10, параграф 1 от Регламент (ЕО) № 1006/2008 срок се определя на 10 работни дни, считано от датата, на която Комисията е отправила съответното искане.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
   Прилага се от 8 декември 2017 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Люксембург на 23 октомври 2017 година.
      
         
            За Съвета
         
         
            Председател
         
         K. IVA
      
   
   
      (1)  Решение 2014/146/ЕС на Съвета от 28 януари 2014 г. за сключване на Споразумение за партньорство в областта на рибарството между Европейския съюз и Република Мавриций (ОВ L 79, 18.3.2014 г., стр. 2).
   
      (2)  Протокол за определяне на възможностите за риболов и финансовото участие, предвидени в Споразумението за партньорство в областта на рибарството между Европейския съюз и Република Мавриций (ОВ L 79, 18.3.2014 г., стр. 9).
   
      (3)  Решение (ЕС) 2017/1960 на Съвета от 23 октомври 2017 година за подписване, от името на Съюза, и временно прилагане на Протокола за определяне на възможностите за риболов и финансовото участие, предвидени в Споразумението за партньорство в областта на рибарството между Европейския съюз и Република Мавриций (ОВ L 279, 28.10.2017 г., стр. 1).
   
      (4)  Регламент (ЕО) № 1006/2008 на Съвета от 29 септември 2008 г. относно разрешения за риболовни дейности на риболовните кораби на Общността извън водите на Общността и достъпа на кораби на трети държави до водите на Общността, изменящ регламенти (ЕИО) № 2847/93 и (ЕО) № 1627/94 и отменящ Регламент (ЕО) № 3317/94 (ОВ L 286, 29.10.2008 г., стр. 33).